Facebook hoop om probleme binnekort uit te stryk‘n Skermgreep vanaf Twitter. Sosialemediagebruikers van WhatsApp, Facebook en Instagram is op hol nadat al drie die platforms Woensdagmiddag wêreldwyd – ook in Suid-Afrika – groot probleme begin ondervind het. Die probleme hou meestal verband met foto’s, video’s en lêers wat nie op- of afgelaai kan word nie. Al drie die toepassings behoort aan Facebook. Twitter was minstens nog beskikbaar en gebruikers het hulle tot dié platform gewend om hulle frustrasie met die situasie te kenne te gee. Facebook het ook op Twitter om verskoning gevra. “Ons vra om verskoning vir die ongerief en werk daaraan om die situasie so gou as moontlik na normaal te laat terugkeer,” het die maatskappy in ŉ kort boodskap gesê. Die probleme het intussen gelei tot ŉ stortvloed aanlyn grappe oor gefrustreerde gebruikers wat nie die toepassings kon gebruik nie. Me running to Twitter to check if everyone is experiencing #whatsappdown #facebookdown #instagramdown pic.twitter.com/VImhRRKLoC — Victor✌Kirira™ (@Kiriravictor) July 3, 2019